417 
udfvidte Dalen, fremgaar af de dybe Klofter i Dalbunden, som 
Erosionen ved Vandfaldene har frembragt. Interessant er ogsaa 
den anselige Sidemorene, som ses paa Afbildningen, og som 
viser, at Gletscheren i den allersidste Tid har trukket sig tilbage. 
Fra Narsak foretoges den 17.—20. August en Udflugt i 
Sermilik-Fjord. Paa dennes bratte Sydside findes ingen brugelig 
Teltplads, og vi maatte derfor slaa Lejr ved Igdlomiut paa Nord- 
siden og derfor lade Baaden ro os frem og tilbage til Sydsiden. 
Sermilik-Fjord danner nemlig, som vi véd fra Dr. Sreensrrup's 
Rejser, Nordgrænsen for de yngre Bjergarter i denne Egn, dens 
Nordside bestaar af Grundfjæld. 
Udsigten fra Teltpladsen ved Ilimausak tværs over den is- 
fyldte Fjord gjør et mægtigt Indtryk. Uden Forstrand rejser 
Fjældmassen sig stejlt op fra Vandet som en regelmæssig Mur, 
der paa en lang Strækning er over 1000 m høj; foroven bærer 
den et Plateau, dækket af evig Sne og Is, som dog ikke kan 
ses nede fra Vandet. Men over Plateauet ser man hæve sig 
som en isoleret Kegle den af Sreensrrue i 1875 bestegne Top 
(1370 m), som jeg paa Kortet har betegnet med hans Navn, og 
lidt til venstre for den skimtes over Plateauranden det øverste, 
mod Nordvest lodrette Affald af Ilimausaks Top (1410 m). Selve 
Fjældmuren er iøjnefaldende og omtrent vandret lagdelt; de 
nederste to Trediedele af Lagene har den røde Farve, som ud- 
mærker den sydgrønlandske Sandsten, medens Bænkene foroven 
er sorte Eruptiver'). Den nøjere geologiske Undersøgelse gav 
det kærkomne Resultat, at Sermilik-Fjords Sydkyst i et eneste 
sammenhængende Profil blotter den røde Sandsten i sin fulde 
Tykkelse og dertil saa meget af de øvrige Dannelser, at man 
her har ligesom et Generalprofil for hele Julianehaab-Egnen 
1) Af den østlige Del af denne Klippevæg har A Jessen meddelt et Fotografi 
i Meddelelser om Grønland XVI, Tav. XL. Paa dette i Forsommeren 
1894 tagne Billede ligger der Sne paa alle de fremspringende Afsatser, 
hvorved Lagdelingen bliver særdeles iøjnefaldende. Ved mit Besøg i 
August 1900 var Fjældvæggen helt snebar. og de smaa Gletschere traadte 
derfor tydelig frem. 
